**Akčný plán ochrany proti hluku /III. Etapa/.**

Investor Národná diaľničná spoločnosť a. s. informuje o predloženom strategickom materiáli určenom k verejnej diskusii.

Jedná sa o akčný plán ochrany pred hlukom, ktorý bol vypracovaný v nadväznosti na strategické hlukové mapy v III. Etape na rok 2016 pre diaľnice, rýchlostné cesty a cesty I. triedy vo vlastníctve Národnej diaľničnej spoločnosti, a. s., v zmysle smernice Európskeho parlamentu a Rady 2002/49/EC o posudzovaní a riadení environmentálneho hluku a následne prijatého zákona NR SR č. 2/2005 Z. z. o posudzovaní a kontrole hluku vo vonkajšom prostredí a o zmene zákona NR SR č. 272/1994 Z. z. o ochrane zdravia ľudí v znení neskorších predpisov. Jedná sa už o III. Etapu, ktorá je súčasťou cyklického procesu opakovaného strategického hlukového mapovania.

**Akčný plán je zverejnený od 23.1.2019 na dobu 45 dní** na úradnej tabuli obce Hronská Breznica a webovom sídle obce [www.hronskabreznica.sk](http://www.hronskabreznica.sk) a počas tejto doby je možné doručiť vyjadrenia, podnety a pripomienky k predloženému návrhu Akčného plánu ochrany pred hlukom.

Pripomienky k návrhu akčného plánu je možné adresovať:

* elektronicky na e-mailovú adresu: [enviro@ndsas.sk](mailto:enviro@ndsas.sk)

Strategické hlukové mapy a aj návrh Akčného plánu ochrany pred hlukom /III. Etapa/ sú zverejnené na webovej stránke [www.avekol.sk](http://www.avekol.sk), ktorá je verejne prístupná širokej verejnosti.

V Hronskej Breznici 23.1.2019

Igor Kanda

starosta obce